*** รีวิวนี้เป็นความเห็นส่วนตัว คนเราลิ้นต่างกัน ความชอบต่างกัน มุมมองต่างกัน อย่าเอารีวิวของคนๆนึงมาตัดสินทั้งหมด ควรลองด้วยตัวเอง รีวิวเป็นแค่การบอกคร่าวๆเป็นไกด์ไลน์เท่านั้น ***

*** รีวิวนี้รวมไปถึงเมนูที่ลง เป็นราคาที่กิน ณ วันที่ไปทานหรือในช่วงที่ไปทาน ราคาอาจจะมีการเปลี่ยนแปลงในอนาคต รบกวนคนอ่านรีวิวทุกท่านไปทานอาหารร้านไหนก็ตาม กรุณาอ่านราคาจากเมนูในร้านวันที่ไป จะได้ไม่มีปัญหาเรื่องราคาหรือเมนูภายหลังค่ะ เพราะราคาอาหารถ้ามีการปรับราคาขึ้นหรือลง มันเป็นเรื่องปกติของร้านอาหาร อย่าวัดว่ามาทานปีนี้และจะต้องราคาเดียวกับเมนูหรือรีวิวที่ลงก่อนหน้าซึ่งมันอาจจะครึ่งปี 1ปี หรือหลายปี รบกวนอ่านรีวิวอย่างมีสติค่ะ ทางที่ดีโทรสอบถามรายละเอียดทางร้านจะดีกว่า ***


4.5 ⭐️

ไก่ย่างคุณหมอ ครัวเมจิกเฟิน @ แบริ่ง32 กลับมาเป็นครั้งที่สอง แต่รอบนี้ป่าวมาทานคนเดียวละนะ สั่งเมนูแบบเดิมเลย รสชาติยังอร่อยเหมือนเดิม ถูกและดีงาม


ร้านเปิด พ-จ  11.00-21.30 (ปิดทุกวันอังคาร)
ที่จอดรถ มีในร้านจอดได้ 1-2 คัน สามารถจอดข้างทางในซอยได้ค่ะ 
มีบริการไวไฟฟรี


###รายการที่สั่ง###

ส้มตำไทย (45฿) ส้มตำยังทำออกมาไม่ถูกใจเท่าไหร่ แต่ก็ไม่ได้แย่นะ กลางๆ รสเปรี้ยวนำ เราชอบเปรี้ยวหวานเค็มเผ็ดครบมากกว่า บอกเผ็ดแต่ก็ยังไม่เผ็ดอยู่ดี

อกไก่ย่าง (55฿) เป็นคนชอบทานเนื้ออกไก่อยู่แล้ว ก่อนนี้เคยทานไก่บ้านของร้านนี้(พี่ห่อกลับ) ก็ไม่เหนียวนะ ราชาติดี แต่เราชอบไก่เนื้อขาวมากกว่า (อก สันหลัง ปีก) เนื้ออกไก่ นุ่มดี หมักเครื่องเทศได้หอม น้ำจิ้มแจ่วที่ให้มารสเปรี้ยวนำแต่อร่อยนะ

ลาบหมูทอด (80฿) ชอบลาบหมูทิดร้านนี้มากๆ ทำออกมากรอบนอกนุ่มใน รสชาติเข้มข้นแต่ไม่เค็ม กำลังดีเลย เมนูนี้แนะนำอีกเมนูค่ะ

*** เป็นอีกร้านที้ดีงามในละแวกนี้ ด้วยราคาที่สบายกระเป๋า รสชาติที่ถูกปาก สถานที่อันร่มรื่น ถูกใจผู้ใหญ่อีกต่างหาก ลองทานกันดูค่ะ ***